મધ્ય એશિયામાં શાંતિ અને સ્થિરતા સ્થપાય એ પણ ભારત માટે મહત્ત્વનું છે. મધ્ય એશિયાની સરહદ અફઘાનિસ્તાન સાથે જોડાયેલી છે. અમેરિકન સૈનિકોમાં ઘટાડા બાદ અફઘાનિસ્તાનમાં અનેક પડકારો ઊભા થયા છે. તેવામાં ભારત માટે મધ્ય એશિયામાં પોતાની હાજરી નોંધાવવી ખૂબ જ જરૂરી છે. ઈરાન સાથે દોસ્તી અને મધ્ય એશિયામાં સશક્ત ભાગીદારીથી ન માત્ર પાકિસ્તાન અને ચીનની સૈન્ય ગતિવિધિઓ પર નજર રાખી શકાશે, પરંતુ આતંકવાદી સંગઠનોની ગતિવિધિઓ પર પણ ભારત નજર રાખી શકશે. ઈરાન સાથે ચાબહારની સમજૂતીથી ઈરાન અને ભારત બન્ને આ ક્ષેત્રમાં પોતાની ભૂ-સામરિક રણનીતિને નવી ઊંચાઈઓ પર પહોંચાડી શકે છે.